Koördinate: 28°31′27″N 80°39′03″W﻿ / ﻿28.52417°N 80.65083°W﻿ / 28.52417; -80.65083 Die Kennedy-ruimtesentrum (amptelik die John F. Kennedy Space Center, afgekort KSC), oorspronklik bekend as die NASA Launch Operations Center, geleë op Merritt-eiland, Florida, is een van die tien Amerikaanse nasionale sentrums vir lugvaart en ruimtevaartadministrasie. Sedert Desember 1968 is KSC die primêre lanseersentrum vir menslike ruimtevaart deur NASA. Die bedryfsaktiwiteite vir die Apollo-, Skylab- en ruimtependeltuig-programme is vanaf Kennedy-ruimtesentrum Lanseerkompleks 39 uitgevoer en is deur KSC bestuur. KSC is aan die ooskus van Florida geleë, aangrensend aan die Cape Canaveral-lugmagstasie (CCAFS). Die bestuur van die twee entiteite werk baie nou saam, hulle deel hulpbronne en bedryf fasiliteite op mekaar se eiendom. Alhoewel die eerste Apollo-vlugte en alle Mercury- en Gemini-vlugte vanaf Kaap Canaveral AFS vertrek het, is die lanserings deur KSC en sy vorige organisasie, die Direktoraat vir Loodsbedrywighede, bestuur. Beginende met die vierde Gemini-missie, het die NASA-beheersentrum in Florida (Mercury Control Center, later die Launch Control Center) begin om die beheer van die ruimtetuig kort na sy lansering oor te gee aan die missiebeheersentrum in Houston; in vorige missies was die beheer behou gedurende die hele missie.